בפני תביעה כספית על סך של 7,506 ₪.
התובעת, מרפאה בעיסוק בעלת ניסיון, טוענת כי, ביקשה להוסיף ידע מקצועי ל"ארגז הכלים" שרכשה בלימודיה ובניסיונה המקצועי ולצורך כך פנתה לנתבעת, לבחינת אפשרות להירשם לאחד מהקורסים המועברים על ידה.
לטענת התובעת היא נפגשה עם גב' קאוסר, יועצת של הנתבעת (להלן "היועצת"), ציינה בפניה את דרישותיה וצרכיה ונענתה על ידי היועצת כי לימודים בשנה א' מתוך המסלול לעיסוי אינטגרטיבי (להלן "המסלול") יענו לדרישותיה.
לטענת התובעת, נוכח חששותיה כי, תכני המסלול לא יתאמו את צרכיה, היא הדגישה בפני היועצת את הנושאים שהיא מבקשת ללמוד וקיבלה מענה לפיו הנושאים יילמדו בשנה א' במסלול.
לטענת התובעת, בהתבסס על דברי היועצת נאותה להירשם לשנה א' במסלול ושילמה סכום של 7,712 ₪ שכר לימוד לשנה.